Dronningen har været på besøg i Algeriet for nylig. Med rød løber, militærparade, presseopbud og det hele.

Det har du ikke hørt om?

Det er der en god grund til. Det er nemlig ikke blevet beskrevet af nogen danske medier. Det fremgår heller ikke af kongehusets officielle kalender eller det minutiøse program, der blev lagt og offentliggjort, inden dronningen og to danske ministre tog af sted mod Afrika for halvanden måned siden.